sukhrobnurali/uzbek-legal-corpus huggingface dataset:
OʻZBEKISTON RESPUBLIKASI IJODKORLARI JAMGʻARMASI MASALALARI TOʻGʻRISIDA
(resolution, 1996-09-27)

Oʻzbekiston Respublikasi Prezidentining “Oʻzbekiston Respublikasi ijodkorlari jamgʻarmasini tuzish toʻgʻrisida” 1991-yil 22-oktabrdagi Farmoniga muvofiq Vazirlar Mahkamasi qaror qiladi: 1. Respublika ijodiy uyushmalarining Oʻzbekiston ijodkorlari jamgʻarmasining taʼsis konferensiyasini 1992-yil yanvar oyida oʻtkazish toʻgʻrisidagi taklifi qabul qilinsin. Taʼsis konferensiyasini tayyorlash va oʻtkazish boʻyicha tashkiliy Qoʻmitaning ilova* qilinayotgan tarkibiga rozilik bildirilsin. Jamgʻarmaning saylangan boshqaruviga bir oy muddat ichida Oʻzbekiston Respublikasi ijodkorlari jamgʻarmasi toʻgʻrisidagi Nizomni tayyorlash va tasdiqlash uchun Vazirlar Mahkamasiga kiritish topshirilsin. 2. Oʻzbekiston Respublikasi ijodkorlari jamgʻarmasi apparati xodimlarining soni 7 kishidan iborat qilib belgilansin. Oʻzbekiston Respublikasi Moliya vazirligi mehnatga haq toʻlash miqdorini, shartnoma asosida Oʻzbekiston Respublikasi Avtomobil transporti vazirligi tomonidan taʼminlanadigan bitta yengil avtomashinani saqlash uchun ajratiladigan mablagʻni va limitni belgilasin. Oʻzbekiston Respublikasi Iqtisodiyot qoʻmitasi, Moddiy-texnika taʼminoti davlat-kooperativ qoʻmitasi va Aloqa vazirligi respublika ijodkorlari jamgʻarmasi boshqaruvining talabnomasiga muvofiq birkitilgan nomenklatura boʻyicha zarur moddiy-texnika resurslari ajratsinlar. Belgilab qoʻyilsinki, jamgʻarma boshqaruvi apparatini saqlash va moddiy-texnika taʼminoti xarajatlari Farmonga muvofiq Vazirlar Mahkamasi rezervidan ajratilgan 3 million soʻm hisobidan amalga oshiriladi. 3. Toshkent shahar ijroiya qoʻmitasi Oʻzbekiston Respublikasi ijodkorlari jamgʻarmasiga zarur joy ajratish masalasini koʻrib chiqsin va belgilangan tartibda hal etsin. 4. Oʻzbekiston sanoat-qurilish banki va Oʻzbekiston Respublikasi Tashqi iqtisodiy faoliyat milliy banki sovet va chet el fuqarolaridan, korxonalar, muassasalar va tashkilotlardan soʻm hisobida va xorijiy valyutada kelib tushadigan mablagʻlarni hisobga oʻtkazish uchun Oʻzbekiston Respublikasi ijodkorlari jamgʻarmasining maxsus schyotlarini ochsinlar. 5. Oʻzbekiston Respublikasi Davlat televideniye va radio-eshittirish kompaniyasi, roʻznomalar va jurnallarning tahririyatlari jamgʻarma faoliyatini keng targʻib qilishni hamda ajratilgan mablagʻlardan maqsadli foydalanishda oshkoralikni taʼminlasinlar.
RESPUBLIKA BAYNALMILAL MADANIYAT MARKAZI TOʻGʻRISIDA
(resolution, 2017-05-23)

Vazirlar Mahkamasi qaror qiladi: 1. Oʻzbekiston Respublikasi Madaniyat vazirligi huzuridagi Millatlararo madaniyat markazi Respublika baynalmilal madaniyat markaziga aylantirilsin. SSSR Xalqlari doʻstligi muzeyi tugatilib, uning bazasida Respublika baynalmilal madaniyat markazining tarkibiy boʻlinmasi sifatida Oʻzbekiston Xalqlari doʻstligi uyi barpo etilsin. 4. Oʻzbekiston Respublikasi Madaniyat vazirligi bir oy muddat ichida Respublika baynalmilal madaniyat markaziga quyidagilarni oʻtkazsin: millatlararo madaniyat markazi va SSSR Xalqlari doʻstligi muzeyi xodimlarini saqlash xarajatlari moddalari boʻyicha budjetdan ajratiladigan mablagʻlar; SSSR Xalqlari doʻstligi muzeyining binosi, inventari, asbob-uskunalarini oʻz balansidan Respublika baynalmilal madaniyat markazi balansiga. SSSR Xalqlari doʻstligi muzeyidagi muzey fondi, hamma eksponatlar va balansdagi hamda Respublika baynalmilal madaniyat markaziga oʻtkazilmagan boshqa moddiy boyliklar belgilangan tartibda respublika tasarrufidagi boshqa muzeylarga oʻtkazilsin. 5. Oʻzbekiston Respublikasi Moliya vazirligi Respublika baynalmilal madaniyat markaziga bir yarim smenali rejim bilan ishlaydigan bitta yengil avtomobilni saqlashga limit ajratsin.
SSSR IChKI IShLAR VAZIRLIGINING IChKI QOʻShINLARI VA OʻQUV YuRTLARI TOʻGʻRISIDA
(decree, 1992-01-10)

“Oʻzbekiston Respublikasining davlat mustaqilligi asoslari toʻgʻrisida”gi Qonunga, “Mustaqil Davlatlar Hamdoʻstligi haqida 1991-yil 21-dekabrdagi Shartnomaga muvofiq Oʻzbekiston Respublikasida jamoat xavfsizligini taʼminlash maqsadida: 1. SSSR Ichki ishlar vazirligi ichki qoʻshinlarining Oʻzbekiston Respublikasi hududida joylashgan qoʻshilmalari, alohida qismlari va boʻlinmalari Oʻzbekiston Respublikasining yurisdiksiyasiga olinsin va respublika Ichki ishlar vazirligi qaramogʻiga oʻtkazilsin. Ular negizida Oʻzbekiston Respublikasi Ichki ishlar vazirligi ichki qoʻshinlari qoʻshilmasi ilovaga* muvofiq tashkil etilsin. Respublika hududida joylashgan ichki qoʻshinlarga rahbarlik qilish Oʻzbekiston Respublikasi Ichki ishlar vaziri zimmasiga yuklatilsin. 2. SSSR Ichki ishlar vazirligining Toshkentdagi oliy maktabi va SSSR Ichki ishlar vazirligi ichki qoʻshinlarining Toshkentdagi oliy harbiy-texnika bilim yurti Oʻzbekiston Respublikasi Ichki ishlar vazirligi qaramogʻiga oʻtkazilsin. 3. Oʻzbekiston Respublikasi Ichki ishlar vazirligi (oʻrtoq Z.A. Almatov) SSSR Ichki ishlar vazirligi ichki qoʻshinlari qoʻshilmalari, qismlari va alohida boʻlinmalarini, oʻquv yurtlarini 1992-yil 1-yanvargacha boʻlgan holatda barcha shaxsiy tarkibi, qurollari, moddiy-texnikaviy va boshqa mulki bilan qabul qilib olsin. Bir oy muddat ichida ichki qoʻshinlar tuzilmasi, nizomi, shtatlariga, uning tarkibiga kirgan oʻquv yurtlariga oid takliflar tayyorlansin va Oʻzbekiston Respublikasining hukumati koʻrib chiqishi uchun taqdim etilsin. 4. SSSR Ichki ishlar vazirligining Oʻzbekiston Respublikasi yurisdiksiyasiga oʻtadigan harbiy tuzilmalari va oʻquv yurtlarining komandirlar tarkibi Oʻzbekiston Respublikasi barcha harbiy xizmatchilarni va ularning oila aʼzolarini ijtimoiy va huquqiy jihatdan himoya qilishni kafolatlashini nazarda tutib, shaxsiy tarkib oʻziga yuklatilgan vazifalarni ogʻishmay bajarishini taʼminlasin. 5. Oʻzbekiston Respublikasi Ichki ishlar vazirligi, Moliya vazirligi, Iqtisodiyot komiteti Oʻzbekiston Respublikasi Ichki ishlar vazirligining tarkibi oʻzgarganligi munosabati bilan uni mablagʻ va moddiy-texnikaviy jihatdan taʼminlash masalalarini birgalikda koʻrib chiqsinlar.
OʻZBEKISTON RESPUBLIKASI PROKURATURASI ORGANLARI TOʻGʻRISIDA
(decree, 1992-01-08)

“Oʻzbekiston Respublikasining Davlat mustaqilligi asoslari toʻgʻrisida”gi Qonunga muvofiq hamda Oʻzbekiston Respublikasi hududida qonunlar aniq va bir xil ijro etilishi ustidan oliy nazoratni taʼminlash, fuqarolarning konstitutsiyaviy huquqlari va erkinliklarini, jumhuriyat suverenitetini himoya qilish maqsadida: 1. Ittifoq qaramogʻidagi Oʻzbekiston SSR prokuraturasi Oʻzbekiston Respublikasi prokuraturasiga aylantirilsin. 2. Respublika hududida ish koʻrayotgan Oʻrta Osiyo transport prokuraturasi, uning organlari negizida viloyat prokuraturasi huquqiga ega boʻlgan Oʻzbekiston Transport prokuraturasi tashkil etilib, u Oʻzbekiston Respublikasi prokuraturasiga boʻysundirilsin. 3. Prokuratura Oʻzbekiston Respublikasining Moliya vazirligi, Iqtisodiyot komiteti bilan birgalikda bir hafta muddat ichida respublika prokuraturasi organlarining tuzilishiga, ularni moliyaviy va moddiy-texnikaviy jihatdan taʼminlashga oid takliflarni ishlab chiqsin xamda Vazirlar Mahkamasiga taqdim etsin. “Oʻzbekiston Respublikasi Prokuraturasi toʻgʻrisida”gi Qonun loyihasi bir oy muddat ichida tayyorlansin va Oʻzbekiston Respublikasi Oliy Kengashi koʻrib chiqishi uchun taqdim etilsin. 4. Belgilansinki, Mudofaa ishlari vazirligida, uning joylardagi boshqarmalari va boʻlimlarida xamda jumhuriyat hududida joylashgan ichki qoʻshinlarda qonunlarning ijrosi ustidan prokuror nazoratini amalga oshirish Oʻzbekiston Respublikasi prokurori zimmasiga yuklanadi. 5. Ushbu Farmon imzolangan kundan boshlab kuchga kiradi.
OʻZBEKISTON RESPUBLIKASI TELEVIDENIYE VA RADIOEShITTIRISh DAVLAT KOMITETINI OʻZBEKISTON DAVLAT TELERADIOEShITTIRISh KOMPANIYASIGA AYLANTIRISh TOʻGʻRISIDA
(decree, 1996-05-07)

“Oʻzbekiston Respublikasining davlat mustaqilligi asoslari toʻgʻrisida” va “Ommaviy axborot vositalari haqida” Oʻzbekiston Respublikasining qonunlariga muvofiq hamda Oʻzbekiston Respublikasi Televideniye va radioeshittirish davlat komitetini qayta tashkil etish maqsadida: 1. Oʻzbekiston Respublikasi Televideniye va radioeshittirish davlat komiteti Oʻzbekiston Davlat teleradioeshittirish kompaniyasiga aylantirilsin. 2. Oʻzbekiston Davlat teleradioeshittirish kompaniyasi Televideniye va radioeshittirish davlat komitetining huquqiy vorisi deb hisoblansin hamda yangi faoliyatining quyidagi asosiy vazifalari va yoʻnalishlari belgilansin: — Mustaqil Oʻzbekiston Respublikasining ichki va tashqi siyosatini targʻib qilish, bunyodkorlik, respublikaning kelajagi manfaatlarini koʻzlab, uning shitob bilan rivojlanishi va ravnaq topishi uchun jamiyatdagi barcha sogʻlom, ijodiy kuchlarni safarbar etish va birlashtirish; — haqiqat va adolat tantanasini quvvatlash, Oʻzbekistondagi har bir fuqaroning shaʼni, qadr-qimmatini, qonuniy huquqlari hamda erkinligini himoya qilish, millatlararo munosabatlarda osoyishtalik, hamjihatlikni taʼminlashga, doʻstlik va tinchlikni mustahkamlashga xizmat qilish, millatidan, irqiy mansubligidan, gʻoyaviy va diniy eʼtiqodlaridan qatʼi nazar, kishilarni bir-biriga nisbatan teng, hurmat bilan munosabatda boʻlish ruhida tarbiyalash; — milliy-tarixiy anʼanalarni haqqoniy va xolisona yoritish, respublika aholisini va ayniqsa oʻsib kelayotgan avlodni maʼrifatparvarlik, umuminsoniy qadriyatlarga muhabbat, taʼlimga, madaniyat va huquqiy bilimdonlikka ishtiyoq ruhida tarbiyalash; — respublikaning iqtisodiy va madaniy turmushidagi voqealarni, muammolarni amaliy tarzda tahlil etish, kamchiliklarni tanqid qilish, ilgʻorlar tajribasini qoʻllab-quvvatlash va ommalashtirish, intizom va tartibni mustahkamlashga, ishlab chiqarishda ijodiy tashabbuskorlikni keng yoyishga, fan va texnika sohasida taraqqiyotni jadallashtirishga, xoʻjalik yuritishning yangi iqtisodiy usullarini joriy etishga koʻmaklashish; — xalqaro hayotni yoritish, davlatlararo va tashqi iqtisodiy aloqalarni, shuningdek xorijdagi vatandoshlar bilan aloqalarni mustahkamlash, yaxshi qoʻshnichilik, oʻzaro manfaatli hamkorlik oʻrnatish ishida faollik koʻrsatish. 3. Iqtisodiy manfaatdorlikni oshirish, ijodiy raqobatni qaror toptirish maqsadida Oʻzbekiston Davlat televideniyesida tijorat asosida ishlaydigan ikkinchi umumrespublika kanali ochilsin. 4. Oʻzbekiston Respublikasi Prezidenti huzuridagi Vazirlar Mahkamasi ushbu Farmonni bajarish yuzasidan bir oy muddat ichida tegishli qaror qabul qilsin.
OʻZBEKISTON RESPUBLIKASINING VITSE-PREZIDENTI LAVOZIMINI TUGATISh HAMDA OʻZBEKISTON RESPUBLIKASINING BOSh VAZIRI LAVOZIMINI TAʼSIS ETISh VA OʻZBEKISTON RESPUBLIKASINING KONSTITUTSIYASI (ASOSIY QONUNI)GA OʻZGARTIShLAR KIRITISh TOʻGʻRISIDA
(constitution, 1992-01-04)

Oʻzbekiston Respublikasining Oliy Kengashi qaror qiladi: 1. Oʻzbekiston Respublikasining Vitse-prezidenti lavozimi tugatilsin. 2. Oʻzbekiston Respublikasining Bosh Vaziri lavozimi joriy etilsin. Z. Oʻzbekiston Respublikasining Konstitutsiyasi (Asosiy Qonuni)ga quyidagi oʻzgartishlar kiritilsin: a) 102-moddaning 8-bandidagi “Oʻzbekiston SSR Vitse-prezidentining, Oʻzbekiston SSR Vazirlar Mahkamasi Raisi birinchi oʻrinbosarlari va oʻrinbosarlarining” degan soʻzlar “Oʻzbekiston Respublikasi Bosh vazirining, uning birinchi oʻrinbosarlari va oʻrinbosarlarining” degan soʻzlar bilan almashtirilsin; b) 107-moddaning birinchi qismi “Oʻzbekiston Respublikasining Prezidentiga” degan soʻzlardan keyin “Vazirlar Mahkamasiga” degan soʻzlar bilan toʻldirilsin; v) 113-modda “Oʻzbekiston Respublikasi Oliy Kengashining Raisiga” degan soʻzlardan keyin “Oʻzbekiston Respublikasining Vazirlar Mahkamasiga” degan soʻzlar bilan toʻldirilsin; g) 118-4-moddaning 6-bandidagi birinchi xatboshi quyidagi tahrirda bayon etilsin: “Bosh vazirni, uning birinchi oʻrinbosarlari va oʻrinbosarlarini tayinlab, Oʻzbekiston Respublikasi Oliy Kengashining tasdigʻiga kiritadi”; d) 118-9-modda quyidagi tahrirda bayon etilsin: “Agar Oʻzbekiston Respublikasining Prezidenti biron-bir sabablarga koʻra oʻz vazifalarini bajarishni bundan buyon davom ettira olmasa (shu jumladan— salomatligi yomonlashgan va bu hol Oʻzbekiston Respublikasi Oliy Kengashi tuzadigan davlat tibbiyot komissiyasining xulosasi bilan tasdiqlangan boʻlsa), Oliy Kengash yangi Prezident saylovi oʻtkazilgunga qadar Respublika Prezidenti vazifasini vaqtincha bajarib turuvchi kishini saylaydi”; e) 120-moddaning birinchi va toʻrtinchi qismlari quyidagi tahrirda bayon etilsin: “Oʻzbekiston Respublikasining Hukumati Bosh vazirdan, Bosh vazirning birinchi oʻrinbosarlari va oʻrinbosarlaridan, Respublika vazirlaridan, davlat qoʻmitalarining raislaridan, yirik konsernlarning va birlashmalarning rahbarlaridan iborat boʻladi. Oʻzbekiston Respublikasining Bosh vaziri Vazirlar Mahkamasiga rahbarlik qiladi va uning ishini tashkil etadi”.
1992 YILDA OʻZBEKISTON RESPUBLIKASINING ISTEʼMOL BOZORINI HIMOYa QILISh TOʻGʻRISIDA
(resolution, 1999-03-05)

Bozor munosabatlarini rivojlantirish sharoitlarida aholini ijtimoiy himoya qilish, ichki isteʼmol bozorini himoya qilish va tovarlarni faqat respublika fuqarolariga sotish uchun sharoit yaratish maqsadida Vazirlar Mahkamasi qaror qiladi: 1. 1992-yil 10-yanvardan boshlab Oʻzbekiston Respublikasining butun hududida aholiga soʻmlarda haq toʻlash bilan birga kuponlar boʻyicha tovarlar sotish joriy qilinsin. 4. Bolalar oziq-ovqatiga muhtoj 2 yoshgacha boʻlgan bolalarni taʼminlashni yaxshilash uchun 1992-yilning 10-yanvaridan boshlab bu tovarlarni vrach retsepti boʻyicha berish joriy qilinsin. Oʻzbekiston Respublikasi Sogʻliqni saqlash vazirligi kam taʼminlangan va koʻp bolali oilalarning bolalariga tekin bolalar ovqati berish uchun maxsus blankalarda beriladigan retseptlar, bolalar ovqatiga muhtoj boʻlgan qolgan bolalarga esa oddiy retsept blankalarida retseptlar berishni taʼminlasin. Oʻzbekiston Respublikasi Savdo vazirligi, Oʻzbekbirlashuv aholiga bolalar ovqati sotishni vrach retsepti boʻyicha tashkil etsinlar. 10. Mazkur qarorni amalga oshirish va Oʻzbekiston Respublikasi hududida kupon sistemasini joriy qilish Respublika komissiyasining tarkibi tasdiqlansin (5-ilova*). 11. Qoraqalpogʻiston Respublikasi Vazirlar Kengashi, viloyat ijroiya qoʻmitalari va Toshkent shahar ijroiya qoʻmitasi joylarda ushbu qarorning ogʻishmay amalga oshirilishini taʼminlasinlar, buning uchun aholi oʻrtasida zarur tashkilotchilik va tushuntirish ishlarini olib borsinlar. Oʻzbekiston Respublikasi Davlat teleradio qoʻmitasi, OʻzTAG, respublika gazetalari muharririyatlari ushbu qarordan kelib chiqadigan qoidalarni keng tushuntirish boʻyicha koʻrsatuvlar, eshittirishlar va materiallar turkumini tashkil etishni nazarda tutsinlar. 12. Mazkur qarorning bajarilishini nazorat qilish komplekslarning rahbarlariga — Vazirlar Mahkamasi Raisining oʻrinbosarlariga yuklatilsin.
OʻZBEKISTON RESPUBLIKASI PREZIDENTI HUZURIDAGI DAVLAT KOTIBI LAVOZIMINI BEKOR QILISh TOʻGʻRISIDA
(decree, 2020-09-28)

Oʻzbekiston Respublikasi Prezidenti huzuridagi Davlat kotibi lavozimi bekor qilinsin.
OʻZBEKISTON RESPUBLIKASINING KONSTITUTSIYASINI QABUL QILISh TOʻGʻRISIDA
(constitution, 1992-12-08)

Oʻzbekiston Respublikasining Oliy Kengashi qaror qiladi: Konstitutsiya komissiyasi taqdim etgan Oʻzbekiston Respublikasi Konstitutsiyasining loyihasi toʻlaligicha qabul qilinsin. Oʻzbekiston Respublikasining Konstitutsiyasi 1992-yil 8-dekabrdan boshlab amalga kiritilsin.
OʻZBEKISTON RESPUBLIKASINING KONSTITUTSIYASI QABUL QILINGAN KUNNI UMUMXALQ BAYRAMI DEB EʼLON QILISh TOʻGʻRISIDA
(constitution, 1992-12-08)

Oʻzbekiston Respublikasi Oliy Kengashi qaror qiladi: Mustaqil Oʻzbekiston Respublikasining Konstitutsiyasi qabul qilinganligini nishonlash maqsadida Konstitutsiya qabul qilingan kun — 8-dekabr umumxalq bayrami — Oʻzbekiston Respublikasi Konstitutsiyasi kuni deb eʼlon qilinsin. 8-dekabr dam olish kuni hisoblansin.
AFGʻONISTON RESPUBLIKASI BILAN DAVLAT ChEGARASINI MUSTAHKAMLASh MASALALARI BOʻYIChA KOMISSIYA TOʻGʻRISIDA
(resolution, 2022-07-22)

Afgʻoniston Respublikasi bilan davlat chegarasini mustahkamlash boʻyicha takliflar ishlab chiqish, zarur chegara tartibini taʼminlash, shuningdek, Oʻzbekiston Respublikasi Milliy xavfsizlik xizmati Chegara qoʻshinlarining zarur moddiy-texnika negizini barpo etish maqsadida Vazirlar Mahkamasi qaror qiladi: 1. Vazirlar Mahkamasi Raisining birinchi oʻrinbosari oʻrtoq I. H. Joʻrabekov boshchiligida Hukumat komissiyasi tuzilsin (Komissiyaning tarkibi ilova* qilinmoqda). 2. Qayd etilgan komissiya oʻn kun muddat ichida oʻsha joyga borib Afgʻoniston Respublikasi bilan davlat chegarasini mustahkamlash, zarur tartibni taʼminlash, shuningdek, Oʻzbekiston Respublikasi Milliy xavfsizlik xizmati Chegara qoʻshinlarining zarur moddiy-texnika negizini barpo etish boʻyicha chora-tadbirlar majmuini ishlab chiqsin hamda tasdiqlash uchun taqdim etsin.
DAM OLISH KUNINI 1992-YIL 29-AVGUST SHANBADAN 31-AVGUST DUSHANBA KUNIGA KOʻCHIRISH TOʻGʻRISIDA
(resolution, 2021-02-22)

Vazirlar Mahkamasi qaror qiladi: Oʻzbekiston Respublikasi Mustaqillik kunining bir yilligi bayram qilinishi munosabati bilan mehnat jamoalarining istaklarini eʼtiborga olib, dam olish kuni 1992-yil 29-avgust shanbadan 31-avgust dushanba kuniga koʻchirilsin.
OʻZBEKISTON SSR MINISTRLAR SOVETINING 1985-YIL 22-IYULDAGI 381-SON QARORINING AMAL QILISh MUDDATINI UZAYTIRISh TOʻGʻRISIDA
(resolution, 1993-07-05)

Oʻzbekiston Respublikasi yoʻl xoʻjaligining bir maromda ishlashini taʼminlash maqsadida Vazirlar Mahkamasi qaror qiladi: Oʻzbekiston SSR Ministrlar Sovetining “1986—1990-yillarda avtomobil yoʻllarini qurishga maqsadli mablagʻ ajratish toʻgʻrisida” 1985-yil 22-iyuldagi 381-son qarorining amal qilishi 1995-yilgacha boʻlgan davrga uzaytirilsin.
DAVLAT TILI HAQIDAGI QONUNNI AMALGA OShIRISh BOʻYIChA RESPUBLIKA KOMISSIYASI TARKIBIGA OʻZGARTIRIShLAR KIRITISh TOʻGʻRISIDA
(law, 2000-04-19)

Vazirlar Mahkamasi qaror qiladi: 1. Oʻzbekiston Respublikasi Bosh vaziri oʻrtoq A.Mutalov davlat tili haqidagi Qonunni amalga oshirish boʻyicha Respublika komissiyasining raisi etib tasdiqlansin. Oʻrtoq Sh.Mirsaidov davlat tili haqidagi Qonunni amalga oshirish boʻyicha Respublika komissiyasining raisi vazifasidan ozod etilsin. 2. Quyidagi oʻrtoqlar davlat tili haqidagi Qonunni amalga oshirish boʻyicha Respublika komissiyasining aʼzolari etib tasdiqlansin: Jamol Kamol — Oʻzbekiston yozuvchilar uyushmasining birinchi kotibi; A.J. Jabborov — Vazirlar Mahkamasi davlat tilining joriy etilishini muvofiqlashtirish shuʼbasining mudiri; T.M. Mirzayev — Oʻzbekiston Respublikasi Fanlar akademiyasining Alisher Navoiy nomidagi Adabiyot instituti direktori; N.Mahmudov — Nizomiy nomidagi Toshkent davlat pedagogika instituti oʻzbek filologiyasi fakultetining dekani, professor.
“OʻZBEKISTON RESPUBLIKASINING MAHALLIY HOKIMIYAT IDORALARINI QAYTA TAShKIL ETISh TOʻGʻRISIDA”GI OʻZBEKISTON RESPUBLIKASI QONUNIGA KONSTITUTSIYAVIY MAQOM BERISh HAQIDA
(constitution, 1992-05-29)

Oʻzbekiston Respublikasi Oliy Kengashi qaror qiladi: “Oʻzbekiston Respublikasining mahalliy hokimiyat idoralarini qayta tashkil etish toʻgʻrisida”gi 1992-yil 4-yanvarda qabul qilingan Oʻzbekiston Respublikasi Qonuniga konstitutsiyaviy maqom berilsin.
OʻZBEKISTON RESPUBLIKASI HUDUDIDA SOTIShDAN OLINADIGAN 5 FOIZLI SOLIQNI BEKOR QILISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. 1992-yil 6-yanvardan boshlab Oʻzbekiston Respublikasi hududida sotishdan olinadigan 5 foizli soliq bekor qilinsin. 2. Oʻzbekiston Respublikasi Prezidenti huzuridagi Vazirlar Mahkamasining 1991-yil 4-martdagi 47-son qarori oʻz kuchini yoʻqotgan deb hisoblansin.
OʻZBEKISTON RESPUBLIKASI BOSh VAZIRINING OʻRINBOSARI QOʻShIMChA LAVOZIMINI JORIY ETISh HAQIDA
(resolution, 1997-05-20)

Vazirlar Mahkamasi qaror qiladi: Oʻzbekiston Respublikasi Bosh vazirining oʻrinbosari qoʻshimcha lavozimi joriy etilsin.
OLIY VA OʻRTA MAXSUS OʻQUV YURTLARINI, HUNAR TEXNIKA BILIM YURTLARINI, ILMIY-TADQIQOT TASHKILOTLARINI VA SOGʻLIQNI SAQLASH OBYEKTLARINI OʻZBEKISTON RESPUBLIKASI YURISDIKSIYASIGA OʻTKAZISH HAQIDA
(resolution, 1993-03-22)

Oʻzbekiston Respublikasi hududida joylashgan, ittifoq tasarrufida boʻlgan oliy va oʻrta maxsus oʻquv yurtlari, hunar-texnika bilim yurtlari, ilmiy-tadqiqot tashkilotlari va sogʻliqni saqlash obyektlari ular boʻysunib kelgan ittifoq vazirliklari va idoralari tugatilganligi hamda ularning normal ishlashini taʼminlash zarurati munosabati bilan Vazirlar Mahkamasi qaror qiladi: 1. Ilgari ittifoq vazirliklari va idoralari tasarrufida boʻlgan oliy, oʻrta maxsus oʻquv yurtlari, hunar-texnika bilim yurtlari, ilmiy-tadqiqot tashkilotlari va sogʻliqni saqlash obyektlari ilovaga* muvofiq respublika vazirliklari va idoralari tasarrufiga oʻtkazilsin. Qabul qilish-topshirish belgilangan tartibda amalga oshirilsin. 2. Oʻzbekiston Respublikasi Moliya vazirligi vazirliklar va idoralar bilan birgalikda oʻtkazilayotgan oʻquv yurtlari, ilmiy-tadqiqot tashkilotlari va sogʻliqni saqlash obyektlariga mablagʻ ajratish tartibini belgilasin. 3. Oʻzbekiston Respublikasi Oliy va oʻrta maxsus taʼlim vazirligi zimmasiga respublika vazirliklari va idoralari tasarrufiga oʻtkazilgan oliy va oʻrta maxsus oʻquv yurtlariga oʻquv-metodik rahbarlik qilish vazifasi yuklansin.
ERKIN NARX BELGILASh MUNOSABATI BILAN AHOLINI IJTIMOIY HIMOYA QILIShGA DOIR TADBIRLAR TOʻGʻRISIDA
(decree, 2020-09-28)

Narx-navo hamon oshib borayotganini va shu munosabat bilan aholi manfaatlarini hamda turmush darajasini himoya qilish zarurligini eʼtiborga olib: 1. 1992-yilning 1-yanvaridan boshlab xalq taʼlimi, sogʻliqni saqlash, madaniyat, ijtimoiy taʼminot, fan, davlat muassasalari va uy-joy-kommunal tarmoq xodimlarining ish haqi 1991-yildagiga nisbatan 2 baravar va asos qilib olingan (1990) yilga nisbatan 4,5 baravar oshirilsin. 2. Oliy oʻquv yurtlari studentlarining, texnikumlar hamda respublika hukumatining qarorlariga binoan kiyim-kechak va ovqat bilan taʼminlanmayotgan hunar-texnika bilim yurtlari talabalarining stipendiyalari 1992-yilning 1-yanvaridan boshlab oʻrta hisobda 2,2 baravar oshirilib, imtiyozli ovqatlanishga qoʻshimcha haq avvalgi miqdorda saqlab qolinsin. 3. 1992-yilning 1-yanvaridan boshlab Oʻzbekiston Respublikasi hududida ish haqi va mehnat nafaqasining eng kam miqdori (kompensatsiyani hisobga olib) oyiga 350 soʻm belgilansin. 4. 1992-yilning 1-yanvaridan boshlab fuqarolarning soliq olinmaydigan daromadlarining eng kam miqdori oyiga 350 soʻm hajmida belgilansin. 5. Vazirliklar, idoralar, korxonalar va xoʻjaliklar ushbu Farmonda belgilangan eng kam ish haqi va mehnat nafaqasini hisobga olib, erkin va shartnomaviy narxlardan keng foydalanilayotganligini nazarda tutib, 1992-yilda ishlovchilarning ish haqi yanada oshirilishini taʼminlovchi tadbirlarni roʻyobga chiqarishni, isteʼmol fondi boʻyicha ilgari belgilangan har qanday cheklashlarni bekor qilishni, ishlab chiqarishni oʻstirishning mavjud zaxiralarini jalb etishni koʻzda tutsinlar. 6. Oʻzbekiston Respublikasi Prezidentining “Barcha turdagi maktablarning oʻqituvchilari, bolalar uylarining tarbiyachilariga qoʻshimcha imtiyozlar berish, yuqori sinf oʻqituvchilarining ish haqini oshirish haqida”gi 1990-yil 13-noyabr Farmoni 1992-yil 1-yanvaridan boshlab respublika maktabgacha tarbiya bolalar muassasalari va maktabdan tashqari muassasalar tarbiyachilariga, oʻqituvchilariga, hunar-texnika taʼlimi sistemasi muallimlari va ishlab chiqarish taʼlimi ustalariga ham joriy etilsin. 7. Oʻzbekiston Respublikasi Prezidenti huzuridagi Vazirlar Mahkamasi mazkur Farmonni amalga oshirish yuzasidan tashkiliy chora-tadbirlarni nazarda tutuvchi qaror loyihasini tayyorlasin va koʻrib chiqish uchun taqdim etsin. 8. Oʻzbekiston Respublikasi Adliya vazirligi bir oy muddat ichida amaldagi qonunchilikni mazkur Farmonga muvofiqlashtirish haqida takliflar tayyorlasin. 9. “Respublikaning davlat taʼminotidagi aholisi turmush darajasiga madad berish chora-tadbirlari toʻgʻrisida”gi Oʻzbekiston Respublikasi Prezidentining 1991-yil 16-noyabr 291-son Farmoni oʻz kuchini yoʻqotgan deb hisoblansin.